Dickson Adomako Kissi

Dickson Adomako Kissi (wɔwoo no Dzifuu 23, 1981) yɛ Ghana Amanyɛnyi na Oduryɛfo (medical practitioner). Ɔyɛ baguanyi wɔ Mbrahyɛbagua a ɔtɔdo Awɔtwe wɔ Ghana Kwasafoman a Otsia Anan no mu a ogyinaa Anyaa Sowutuom Mpasuar a ɔwɔ Nkran Mantɔw mu wɔ New Patriotic Party(NPP) no tsikitsi do.

 Ɔbra ahyɛse na nwomasua 
Dzifuu 23, 1981 mu na wɔwoo Adomako Kissi  maa Oduryɛfo Emanuel Abu Kissi, eduryɛ ho oduryɛfo na Madam Elizabeth Bamfo Kissi, Awogyefo ɔyarhwɛfo.[1] Ofi Kwahu Mpraeso a ɔwɔ Ghana Epuei Mantɔw mu.[5] Onyaa ne ntoado skuul wɔ St. Peter’s Mbanyin ntoado skuul a ɔwɔ Kwahu Nkwatia. Ɔyɛ obi a oewie Brigham Mbabun Suapɔn, USA na Ghana eduryɛ skuul a onyaa Bachelor of Science Degree (Economics and Chemistry Minor) wɔ afe 2004 mu na Medical Degree (General Practitioner) wɔ afe 2013 mu.

 Amanyɛsɛm 
Ɔyɛ New Patriotic Party(NPP) no kuwba. Obiradzi 2015 mu no, osii akan dɛ obegyina NPP anan mu wɔ afe 2016 Ghana amansan abatow no mu naaso odzii nkogu wɔ MP a odzi tum sesei Shirley Ayorkor Botchway.[6] Ɔhyehyɛɛ "Professionals for Political Action" (PPA), kuw a ɔboa NPP a edwumayɛfo a wɔwɔ ndwuma nyinaa mu na wɔwɔ mu dɛ wɔbɔtow aba ama kuw no ɔmampanyin, Nana Addo-Dankwa-Akufo-Addo, na Mbrahyɛbagua mu abaguafo no. Adomako sii akan na odzii nkonyim wɔ Obiradzi, 2020 mbrahyɛbagua ahyɛse abatow mu dze gyinaa NPP anan mu wɔ 2022 Ghana amansan abatow no mu.[8] Odzii nkonyim wɔ Anyaa Sowutuom Mpasuar nkongua no do wɔ NPP tsikitsi do.[9][10] Ɔsoom dɛ Oguamtsenanyi Abadziekyir na Etwa HɛnHo Ehyia, Nyansahu na Mfirdwuma Boaekuw nq Ɔmamfo Akontaabu Boaekuw no baguanyi wɔ Ghana Aman a Ɔtɔdo Anan Mbrahyɛbagua a Ɔtɔdo Awɔtwe no mu.[1] Mbrahyɛbagua ahyɛse a wodzii wɔ afe 2024 mu maa NPP no, odzii nkogu wɔ mbɔdzen a ɔbɔe dɛ obegyina kuw no anan mu ɔnam Ɔpanin Emmanuel Tobbin do. Tobbin nyaa abatow 818, na ɔboor nyia ɔnye no roko a onyaa abatow 566 wɔ abatow a ɔfata a wɔtowee nyinaa mu no do.

 Edwuma 
Adomako yɛ ɔkyerɛkyerɛfo Boafo wɔ Brigham Mbabun Suapɔn mu ber a na ɔyɛ skuul no suanyi. Ber a owiee skuul no, ɔdze noho kɔbɔɔ Covidien Medtronics a ɔwɔ Connecticut dɛ Product Analyst. Mprempren yi, ɔyɛ Oduryɛfo na Edwumayɛ Nkɔdo Ho Ɔfotufo wɔ Deseret Ayarsabea a ɔwɔ Nkran.[1][5][11]

 Mboadze